LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL VALSTYBINĖS KELIŲ TRANSPORTO INSPEKCIJOS PRIE SUSISIEKIMO MINISTERIJOS VIRŠININKO 2014 M. KOVO 26 D. ĮSAKYMO NR. 2B-65 „DĖL EGZAMINŲ GRAFIKŲ“ PAKEITIMO

2021 m. sausio 18 d. Nr. 2BE-19

Vilnius

1. P a k e i č i u Valstybinės kelių transporto inspekcijos prie Susisiekimo ministerijos viršininko 2014 m. kovo 26 d. įsakymą Nr. 2B-65 „Dėl egzaminų grafikų“ ir jį išdėstau nauja redakcija:

„LIETUVOS TRANSPORTO SAUGOS ADMINISTRACIJOS
Direktorius

ĮSAKYMAS

DĖL LIETUVOS TRANSPORTO SAUGOS ADMINISTRACIJOS PASLAUGŲ DEPARTAMENTO VYKDOMŲ EGZAMINŲ GRAFIKO PATVIRTINIMO

Vadovaudamasis Asmenų, vadovaujančių licencijuojamai kelių transporto veiklai, profesinės kompetencijos egzamino laikymo tvarkos aprašo, patvirtinto Lietuvos Respublikos susisiekimo ministro 2012 m. vasario 13 d. įsakymu Nr. 3-124 „Dėl Asmenų, vadovaujančių licencijuojamai kelių transporto veiklai, profesinės kompetencijos egzamino laikymo tvarkos aprašo patvirtinimo“, 19 punktu ir Pavojingųjų krovinių vežimo automobilių keliais saugos specialistų prašymų ir dokumentų pateikimo ir priėmimo, egzaminavimo organizavimo, pažymėjimų ir pažymėjimų dublikatų išdavimo, galiojimo pratęsimo ir panaikinimo procedūrų aprašo, patvirtinto Valstybinės kelių transporto inspekcijos prie Susisiekimo ministerijos viršininko 2012 m. gruodžio 31 d. įsakymu Nr. 2BE-306 „Dėl Pavojingųjų krovinių vežimo automobilių keliais saugos specialistų prašymų ir dokumentų pateikimo ir priėmimo, egzaminavimo organizavimo, pažymėjimų ir pažymėjimų dublikatų išdavimo, galiojimo pratęsimo ir panaikinimo procedūrų aprašo patvirtinimo“, 17 punktu:

1. N u s t a t a u, kad egzaminai vyksta Lietuvos transporto saugos administracijos (toliau – Administracija) padaliniuose:

1.1. transporto vadybininkų profesinės kompetencijos: Vilniuje – kiekvieno mėnesio pirmą ir trečią ketvirtadienį, Kaune – kiekvieno mėnesio antrą ir ketvirtą ketvirtadienį, Klaipėdoje – kiekvieno mėnesio pirmą ir trečią antradienį, Panevėžyje – kiekvieno mėnesio pirmą ir trečią antradienį, Šiauliuose – kiekvieno mėnesio antrą ir ketvirtą antradienį;

1.2. pavojingųjų krovinių vežimo automobilių keliais saugos specialistų: Vilniuje – sausio, birželio, lapkričio mėnesių paskutinį trečiadienį, Kaune – vasario, liepos, gruodžio mėnesių trečią ketvirtadienį, Klaipėdoje – kovo, rugpjūčio mėnesių antrą antradienį, Panevėžyje – gegužės, spalio mėnesių antrą antradienį, Šiauliuose – balandžio, rugsėjo mėnesių trečią antradienį;

1.3. kelių transporto priemonių vairuotojų, vežančių pavojinguosius krovinius: Vilniuje – penktadieniais, Kaune – trečiadieniais, Klaipėdoje – kiekvieno mėnesio antrą ir ketvirtą trečiadienį, Panevėžio – kiekvieno mėnesio pirmą ir trečią trečiadienį, Šiauliuose – kiekvieno mėnesio antrą ir ketvirtą ketvirtadienį;

1.4. mokytojų, mokančių asmenis, susijusius su pavojingųjų krovinių vežimu automobilių keliais, atestacijos: Vilniuje – sausio ir gegužės mėnesių trečią trečiadienį, Kaune, Klaipėdoje, Panevėžyje ir Šiauliuose – pagal poreikį, jei yra ne mažiau kaip penki konkrečiame Administracijos padalinyje atestacijos egzaminą pageidaujantys laikyti asmenys;

1.5. egzaminų ir švenčių dienoms sutapus, egzaminai vyksta po švenčių artimiausią darbo dieną pagal egzaminų klasės užimtumą, bet ne vėliau kaip iki kitos įsakymo 1.1.–1.4 papunkčiuose nurodytos dienos;

1.6. padidėjus asmenų, pageidaujančių laikyti egzaminus, skaičiui ar dėl kitų objektyvių priežasčių nustatytomis dienomis neįvykus egzaminams, Administracijos padaliniuose organizuojami papildomi egzaminai ir kitomis dienomis, nei nustatyta šio įsakymo 1.1–1.5 papunkčiuose;

1.7. esant galimybei, Administracijos Paslaugų departamentas organizuoja savo darbą taip, kad dviejų vienas po kito einančių tos pačios rūšies egzaminų (išskyrus vykdomų tą pačią dieną) nevykdytų tas pats egzaminuotojas. “

2. P a v e d u Bendrųjų reikalų skyriui su šiuo įsakymu supažindinti Administracijos Paslaugų departamento valstybės tarnautojus ir darbuotojus, dirbančius pagal darbo sutartį.

3. N u s t a t a u , kad šis įsakymas nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

Administracijos direktorius	Genius Lukošius